ਯੁਮਨਾਮ ਸਨਾਥੋਈ ਦੇਵੀ

ਯੁਮਨਾਮ ਸਨਾਥੋਈ ਦੇਵੀ ਇੱਕ ਭਾਰਤੀ ਵੁਸ਼ੂ ਖਿਡਾਰੀ, ਮਾਰਸ਼ਲ ਆਰਟਿਸਟ ਅਤੇ ਐਥਲੀਟ ਹੈ। ਉਸ ਨੂੰ ਵੁਸ਼ੂ ਲਈ 2015 ਵਿੱਚ ਭਾਰਤ ਸਰਕਾਰ ਦੇ ਯੁਵਾ ਮਾਮਲੇ ਅਤੇ ਖੇਡ ਮੰਤਰਾਲੇ ਦੁਆਰਾ ਅਰਜੁਨ ਅਵਾਰਡ ਨਾਲ ਸਨਮਾਨਿਤ ਕੀਤਾ ਗਿਆ ਸੀ। ਉਸ ਨੇ 2014 ਇੰਚੀਓਨ ਏਸ਼ੀਅਨ ਖੇਡਾਂ ਵਿੱਚ ਕਾਂਸੀ ਦਾ ਤਗਮਾ ਜਿੱਤਿਆ ਸੀ। ਉਸ ਨੇ ਇੰਡੋਨੇਸ਼ੀਆ ਵਿਖੇ ਹੋਏ 2014 ਵਿਸ਼ਵ ਕੱਪ ਵਿੱਚ ਕਾਂਸੀ ਦਾ ਤਗਮਾ ਅਤੇ 2011 ਅਤੇ 2013 ਵਿੱਚ ਵਿਸ਼ਵ ਚੈਂਪੀਅਨਸ਼ਿਪ ਵਿੱਚ ਚਾਂਦੀ ਦਾ ਤਗਮਾ ਵੀ ਹਾਸਿਲ ਕੀਤਾ। ਉਸ ਨੇ ਨਵੰਬਰ 2015 ਵਿੱਚ 13ਵੀਂ ਵਿਸ਼ਵ ਵੁਸ਼ੂ ਚੈਂਪੀਅਨਸ਼ਿਪ ਵਿੱਚ ਕਾਂਸੀ ਦਾ ਤਗਮਾ ਜਿੱਤਿਆ। 2016 ਵਿੱਚ, ਦੇਵੀ ਨੇ ਚੀਨ ਦੇ ਸ਼ਿਆਨ ਵਿੱਚ ਆਯੋਜਿਤ 8ਵੇਂ ਸੈਂਡਾ ਵਿਸ਼ਵ ਕੱਪ ਵਿੱਚ 52 ਕਿਲੋਗ੍ਰਾਮ ਵਰਗ ਵਿੱਚ ਭਾਰਤ ਲਈ ਚਾਂਦੀ ਦਾ ਤਗਮਾ ਜਿੱਤਿਆ ਸੀ।

ਉਹ ਮਨੀਪੁਰ, ਭਾਰਤ ਦੇ ਥੌਬਲ ਜ਼ਿਲ੍ਹੇ ਦੇ ਯੈਰੀਪੋਕ ਟੌਪ ਚਿੰਗਥਾ ਪਿੰਡ ਦੀ ਰਹਿਣ ਵਾਲੀ ਹੈ। ਉਸ ਨੇ 2003 ਵਿੱਚ ਮਾਈਬਾਮ ਸੁਰਬਾਲਾ ਦੇਵੀ ਦੀ ਅਗਵਾਈ ਵਿੱਚ ਅਤੇ ਬਾਅਦ ਵਿੱਚ ਮੋਇਰੰਗਥਮ ਇਬੋਮਚਾ ਮੀਤੀ ਦੀ ਅਗਵਾਈ ਵਿੱਚ ਰਵਾਇਤੀ ਚੀਨੀ ਮਾਰਸ਼ਲ ਆਰਟਸ ਵੁਸ਼ੂ ਨੂੰ ਅਪਣਾਇਆ।

 ਸਨਮਾਨ 
ਉਸ ਨੂੰ ਭਾਰਤ ਸਰਕਾਰ ਦੁਆਰਾ 2015 ਵਿੱਚ ਵੱਕਾਰੀ ਅਰਜੁਨ ਅਵਾਰਡ ਨਾਲ ਸਨਮਾਨਿਤ ਕੀਤਾ ਗਿਆ ਸੀ।

 ਹਵਾਲੇ 

ਸ਼੍ਰੇਣੀ:ਜਨਮ 1989
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਭਾਰਤੀ ਲੋਕ
ਸ਼੍ਰੇਣੀ:ਭਾਰਤੀ ਔਰਤਾਂ